अगला विश्व कप भी खेल सकते हैं सचिन : एडम  
एडम गिलक्रिस्ट ने कहा, सचिन चिरयुवा हैं। उन्होंने लगातार खेलने की अपनी इच्छा और भूख दिखाई है और यह उनके लिए अच्छी बात है।
ऑस्ट्रेलिया और न्यूजीलैंड में जब अगला विश्व कप खेला जाएगा तब सचिन तेंदुलकर 42 साल के हो जाएंगे लेकिन पूर्व ऑस्ट्रेलियाई क्रिकेटर एडम गिलक्रिस्ट का मानना है कि यह स्टार भारतीय बल्लेबाज इस क्रिकेट महाकुंभ में भी खेल सकता है क्योंकि वह चिरयुवा हैं।  गिलक्रिस्ट ने तेंदुलकर की जमकर तारीफ की जो 24 अप्रैल को अपना 24वां जन्मदिन मनाएंगे।   उन्होंने कहा,  सचिन चिरयुवा हैं। उन्होंने निश्चिततौर पर लगातार खेलने की अपनी इच्छा और भूख दिखाई है और यह उनके लिए अच्छी बात है। सचिन विश्व क्रिकेट इतिहास के महानतम खिलाड़ियों में एक हैं।  गिलक्रिस्ट ने हल्के-फुल्के अंदाज में कहा कि यदि तेंदुलकर अगले विश्व कप में खेलते हैं तो उन्हें हैरानी नहीं होगी। उन्होंने कहा,  सचिन के साथ कुछ भी संभव है। पूर्व ऑस्ट्रेलियाई बल्लेबाज और आईपीएल टीम किंग्स इलेवन पंजाब के कोच माइकल बेवन ने कहा कि तेंदुलकर को अपनी बल्लेबाजी से प्यार है।  उन्होंने कहा, वह क्रीज पर बहुत अधिक समय बिताते हैं। वह बहुत अच्छी बल्लेबाजी कर रहे हैं और जब आप सफल टीम का हिस्सा होते हो तो इसमें मजा आता है।